පසුගිය වසරේ අප්‍රේල් මස 05 වැනිදා ඒ සඳහා ගිවිසුම්ගත වී ඇති අතර, ඒවා මෙරටට ආනයනය කර ඇත්තේ එම වසරේ ජූලි මාසයේදීයි.කෙසේ වෙතත්, 1988 අංක 68 දරන පොහොර නියාමන පනත යටතේ මෙරටට ගෙන්වන පොහොර බෙදාහැරීමට සහ අලෙවි කිරීමට පෙර පොහොර ලේකම් කාර්යාලයේ අවසරය ලබාගත යුතුයි.ඒ අනුව මෙම පොහොර තොගයේ සාම්පල පොහොර ලේකම් කාර්යාලය, ශ්‍රී ලංකා ප්‍රමිති ආයතනයේ සහතිකලත් තත්ත්ව පරීක්ෂණාගාර තුළ පරීක්ෂාවට ලක් කර ඇති අතර, එහිදී හෙලි වී ඇත්තේ අදාළ පොහොර තොගයේ ඊයම් සහ ආසනික් නැමැති බැර ලෝහ අඩංගු වී ඇති බවයි.